b'\n_START_ARTICLE_\nFevdalna posest\n_START_PARAGRAPH_\nFevdalna posest je posest, ki je bila predmet fevdnega razmerja med seniorjem, ki je posest podelil v fevd, in vazalom, ki je fevd skupaj z zemlji\xc5\xa1\xc4\x8dem prejel, obenem pa je bila predmet fevdalnih odnosov med fevdalci in tla\xc4\x8dani Ker je bila v fevdalizmu poljedelstvo najpomembnej\xc5\xa1a gospodarska dejavnost, zemlja pa najpomembnej\xc5\xa1e proizvodno sredstvo, je bila fevdalna posest v bistvu zemlja, v\xc4\x8dasih pa so bile s fevdom povezane tudi prometno-tr\xc5\xbene dajatve. Fevdalna posest je pogosto bila kar prava dr\xc5\xbeava v dr\xc5\xbeavi, kjer je oblastnik gospodaril neovirano in samovoljno, ne da bi se oziral na vi\xc5\xa1jo dr\xc5\xbeavno oblast.'